Diari Oficial de la Generalitat Valenciana


Sumari del DOGV 8328, del 29-06-2018 (2018/6275)

RESOLUCIÓ de 18 de juny de 2018, del Protectorat de Fundacions de la Generalitat, per la qual es fa públic l'extracte de diverses resolucions del secretari autonòmic de Justícia, Administració Pública, Reformes Democràtiques i Llibertats Públiques, relatives a la inscripció, en el Registre de Fundacions de la Comunitat Valenciana, de diverses entitats.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8328

Data del DOGV
:   29-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6275


Data del document
:   18-06-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 18 de juny de 2018, del Protectorat de Fundacions de la Generalitat, per la qual es fa públic l'extracte de diverses resolucions del secretari autonòmic de Justícia, Administració Pública, Reformes Democràtiques i Llibertats Públiques, relatives a la inscripció, en el Registre de Fundacions de la Comunitat Valenciana, de diverses entitats. [2018/6275]  
La Secretaria Autonòmica de Justícia, Administració Pública, Reformes Democràtiques i Llibertats Públiques ha dictat les resolucions següents:  
- Resolució de data 19 de febrer de 2018, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques per la qual es va acordar inscriure en el Registre de Fundacions de la Comunitat Valenciana, l'entitat denominada Fundació Albinegra de la Comunitat Valenciana, amb el número 120C i classificar-la amb caràcter d'esportiva (35), sota la tutela del Protectorat que exerceix la Generalitat. El seu domicili radicarà a Castelló de la Plana, carrer Osca, s/n. Estadi Castàlia, Codi postal 12347.  
Finalitats i activitats:  
«La Fundació té per objecte fomentar tota aquella iniciativa capaç de revertir directament en l'educació dels xiquets, xiquetes i joves de Castelló i la seua província, els actes de beneficència, la gestió de les categories inferiors del Club d'Esportiu Castelló, així com, si escau, d'altres clubs, en les diferents modalitats i disciplines esportives i la direcció de l'activitat social del club. Correspon al Patronat de la Fundació determinar la manera en què s'hauran de complir les finalitats enumerades en aquest article. Les prestacions de la Fundació s'atorgaran de forma no lucrativa. El desenvolupament de l'objecte de la Fundació s'efectuarà a través d'alguna de les formes d'actuació següents:  
  
a. Organització de col·loquis, conferències i campus per a fomentar l'esport de base i animar els joves a practicar l'esport com un joc i una activitat complementària en la seua formació.  
b. Organització i gestió de l'escola de futbol de la Fundació, oferint a tots els xiquets, xiquetes i joves que la integren els mitjans humans i materials necessaris per a la seua formació esportiva i humana.  
c. Signatura d'acords i convenis amb col·legis, clubs, associacions i altres entitats públiques i privades que permeten establir les vies adequades per a fomentar l'esport de base.  
d. Gestió de la ciutat esportiva les instal·lacions de la qual i altres mitjans materials i humans es posaran al servei de la pràctica de l'esport, l'organització d'activitats culturals, d'oci i d'esplai, propiciant i fomentant la convivència de les persones de tota la societat castellonenca.»  
Beneficiaris:  
«Seran potencials beneficiaris de la Fundació, tota mena d'institucions, associacions, clubs, col·legis i professionals que tinguen com a finalitat la promoció i difusió de l'esport de base. La Fundació atorgarà, amb criteris d'imparcialitat, objectivitat i no discriminació, els seus beneficis a les persones i entitats que, reunint les condicions expressades anteriorment, estime el Patronat que en són legítims creditors, d'acord amb les bases, normes o regles que establisca a aquest efecte. Ningú podrà al·legar, front a la Fundació, dret preferent a gaudir dels seus beneficis ni imposar la seua atribució a persona o entitat determinada.»  
- Resolució de 21 de febrer de 2018, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana, l'entitat denominada Fundació de la Comunitat Valenciana Musviu Mompó Roca, amb el número 609V i classificar-la amb caràcter artístic (32), sota la tutela del Protectorat que exerceix la Generalitat. El seu domicili radicarà a Xàtiva (València), carrer José Carchano, número 9, codi postal 46300.  
Fins i activitats:  
1. La Fundació té per objecte el foment, la promoció i la divulgació de l'obra de l'artista Mompó Roca, així com d'altres pintors, especialment artistes novells i quantes accions de caràcter cultural tinguen relació amb això.  
Concretament, les activitats que exercisca la Fundació perseguiran el compliment dels fins següents:  
a) Exposició i divulgació d'arts plàstiques, especialment pintura.  
  
b) Realització d'activitats, actuacions divulgatives o projectes de qualsevol tipus tendents a la difusió, el foment, la divulgació de la pintura i les arts plàstiques.  
c. Foment i impuls de la participació directa o indirecta en les activitats o projectes de la Fundació de qualsevol persones naturals o jurídiques, públiques i privades.  
2. Principalment, el compliment d'aquests fins s'efectuarà per mitjà del desenvolupament de les activitats següents:  
a) Exposició permanent de l'obra pictòrica de Mompó Roca.  
b) Organització d'exposicions, reunions, conferències, seminaris, cursos i altres actes semblants, en general, edició i difusió de treballs, estudis i informes que nasquen de les activitats enumerades en l'objecte de la Fundació, així com qualssevol que tinguen caràcter cultural o anàleg, per mitjà de publicacions i tots els altres mitjans que considere convenients.  
3. Per ajudar al compliment dels seus fins fundacionals, la Fundació podrà realitzar per si mateixa totes les activitats, incloses, si és el cas, les mercantils i/o industrials, que conduïsquen directament o indirectament a la seua consecució, sempre que aquestes coincidisquen amb l'objectiu o la finalitat específica de la Fundació sense que, en cap cas, la realització d'activitats mercantils puga constituir la seua activitat principal.  
4. Correspon al patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació es realitzaran sense ànim de lucre.»  
Beneficiaris:  
1. Seran potencials beneficiaris de la Fundació qualssevol persones naturals o jurídiques.  
2. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, tenint les condicions expressades anteriorment, estime el Patronat que són els legítims creditors d'aquests, d'acord amb les bases, normes o regles que establisquen a aquest efecte.  
Ningú podrà al·legar davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.»  
  
El que es fa públic en compliment del que es disposa en l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat «donar publicitat a l'existència i activitats de les fundacions», així com per apreciar-se la concurrència d'interés públic en el seu coneixement general.  
  
València, 18 de juny de 2018.- La consellera de Justícia, Administració Pública, Reformes Democràtiques i Llibertats Públiques, p. d. (R 03.10.2017; DOGV 8146, 10.10.2017), el secretari autonòmic de Justícia, Administració Pública, Reformes Democràtiques i Llibertats Públiques: Ferran Puchades Vila.